यह श्रंखला पूरी तरह से दर्शकों के मनोरंजन के लिए बनाई गई है और यह काल्पनिक कृति है। श्रंखला में अपशब्द, सशक्त भाषा और अंतरंग दृश्यों सहित स्पष्ट दृश्य शामिल हैं, जो कहानी का समर्थन करते हैं। श्रंखला में चित्रित नाम, पात्र, व्यवसाय, स्थान एवं घटनाएँ या तो लेखक की कल्पना हैं, या काल्पनिक तरीके से उपयोग किए गए हैं।
किसी भी व्यक्ति (जीवित या मृत) के नाम, चरित्र या इतिहास से कोई भी मेल या समानता पूरी तरह से संयोग और अनैच्छिक है। कार्यक्रम के किसी भी संवाद, पात्रों का उद्देश्य किसी व्यक्ति, जाति, समुदाय, संस्कृति, परंपराओं, नस्ल या धर्म की भावनाओं को ठेस पहुंचाना या किसी संस्था, राजनीतिक दल या व्यक्ति, जीवित या मृत को अपमानित करना नहीं है।
निर्माताओं के मन में पुलिस विभाग, कानून प्रवर्तन संस्थानों आदि के प्रति अत्यंत आदर और सम्मान है और उनका किसी भी पेशे की प्रथाओं को चोट पहुंचाने, ठेस पहुंचाने, अनादर करने, ख़राब करने या अपमानित करने का कोई इरादा नहीं है। यह श्रृंखला किसी भी प्रकार की दवाओं, शराब, या तंबाकू उत्पादों के उपयोग या उपभोग या किसी अलौकिक शक्तियों या विश्वासों का समर्थन, प्रचार, प्रोत्साहन और समर्थन नहीं करती है।
कार्यक्रम के फिल्मांकन के दौरान किसी भी जानवर को नुकसान नहीं पहुँचाया गया है। यह सुनिश्चित करने के लिए सभी उपाय किए गए हैं कि श्रृंखला के निर्माण के दौरान बाल कलाकारों के साथ कोई दुर्व्यवहार, उपेक्षा या शोषण न हो। कार्यक्रम की विषयवस्तु संवेदनशील प्रकृति की हो सकती है। अमेज़ॅन इस कार्यक्रम में दिखाई गई किसी भी सामग्री या व्यक्त किए गए विचारों का समर्थन नहीं करता है। दर्शक अपने विवेक का इस्तेमाल करें.।
15 नवंबर 2022 सुबह 07:58 बजे
हमसे कहीं कुछ छूट रहा है।
मुझे नहीं पता कि वह क्या है।
हमसे कुछ छूट रहा है।
मैडम, क्यों न आप इसे छोड़कर थोड़ा आराम कर लें?
आप लगभग छह घंटे से काम कर रही हैं।
कमिश्नर ऑफ़िस से बहुत दबाव है।
हमें दो दिन में रिपोर्ट सौंपनी है।
-एक और कॉफ़ी मँगवा दूँ? -नहीं।
क्या बात है, मैडम?
ये जड़ें। इन जड़ों को देखो।
ये वाकई मोटी लगती हैं।
मैडम, अगर याद हो, तो जहाँ कार खड़ी की थी, वहाँ बरगद का बहुत बड़ा पेड़ था।
ये जड़ें उसी पेड़ की होंगी।
बरगद के पेड़ की जड़ें ज़मीन में दस-पंद्रह फ़ुट गहराई में जाती हैं, है न?
हाँ, मैडम।
जड़ों के इस तरह बाहर निकलने के लिए किसी ने बहुत गहरा गड्ढा खोदा होगा।
तुम्हें याद है कि उस दिन कितनी गहरी खुदाई हुई?
कुत्ते की लाश चार-पाँच फ़ुट की गहराई पर मिली, मैडम।
तो ये जड़ें हमारे ज़मीन खोदने से बाहर नहीं आईं।
क्या आप यह कह रही हैं कि सागर...
उसने कुत्ते की लाश को सतह से पाँच फ़ुट नीचे दफ़नाया।
पर उसने पक्का 15-20 फ़ुट तक खुदाई की होगी।
तभी ये जड़ें रास्ते में आ गई होंगी।
उसने इतनी गहराई तक क्यों खोदा?
मैं ए को कहाँ दफ़ना दूँ, भैया?
-शायद रेड्डी जी की ज़मीन खाली है? -हाँ, भैया।
वहाँ दफ़नाना। रेड्डी जी से बात कर लूँगा।
ठीक है, भैया।
जो भी कब्र खोदेगा, कुत्ते की लाश मिलने पर रुक जाएगा।
कोई उम्मीद नहीं करेगा कि उसके नीचे दूसरी लाश होगी।
बहुत खूब।
दूता
सागर का फार्महाउस सुबह 08:42 बजे
मशहूर यूट्यूब चैनल "घोस्ट शैडोज़" की मेज़बान
मिस किरण रेड्डी मरी हुई मिलीं
पत्रकारिता...
"पत्रकारिता मूल्य और विचारधाराएँ।"
यह सामान फ़ार्म हाउस पर भिजवा दूँ?
दूता से प्रकाशित 1962 में प्रकाशन
दूता प्रकाशन
पोर्ट कॉलोनी, रोड नंबर-9, सत्यवीदु, विशाखापत्तनम - 530035
दूता प्रकाशन सत्यवीदु - सुबह 10:06 बजे
सागर सर?
सर, आप यहाँ क्या कर रहे हैं?
-तुम... -मैं सत्या हूँ। जर्नो ग्लोबल का छात्र हूँ।
आपको दीक्षांत समारोह के लिए बुलाने आया था।
-अरे, हाँ, अच्छा। सत्या। -हाँ।
-नौकरी के लिए आवेदन दिया था न? -जी, सर।
-दूता प्रकाशन? -यही दूता है, सर। यह हमारा है।
-तुम्हारा है? -हमारे परिवार का है, सर।
मेरे दादा, सत्यमूर्ति मुख्य संपादक थे।
-मेरा नाम उन्हीं के नाम पर है। -सत्यमूर्ति।
पहले अंदर आइए, सर।
प्लीज़ बैठिए।
चाय लेंगे या कॉफ़ी?
नहीं, शुक्रिया।
क्या सत्यमूर्ति से मिल सकता हूँ?
पर वह तो अब रहे नहीं, सर।
सन् 1962 में वह अचानक लापता हो गए।
तभी प्रकाशन और अखबार की छपाई बंद हो गई।
मेरे परिवार ने सब कुछ खो दिया।
हमने उस प्रिंटिंग प्रेस को अपने घर में बदल दिया, सर।
मुझे उसके लिए अफ़सोस है।
पर...
क्या मुझे उनके लेखों या किताबों के बारे में कुछ बता सकते हो?
उनका कमरा देख सकते हैं, सर। शायद आपको कुछ मदद मिल जाए।
आइए, आपको दिखाता हूँ।
प्लीज़ आइए, सर।
मेरे दादा जी मिस्टर सत्यमूर्ति।
यह कमरा बिल्कुल वैसा ही है, जैसा उन्होंने इसे छोड़ा था।
उनकी किताबें, स्टडी टेबल, उस समय के अखबार...
उसकी याद में मेरे पिता जी ने सब कुछ संभालकर रखा है, सर।
सत्या!
सर, बस एक मिनट। मैं अभी आया।
-क्या बात है, पिता जी? -सत्या, कौन आया है?
-तुमने दरवाज़ा किसकी इजाज़त से खोला? -पापा, मैं बस...
तुमने ताला क्यों खोला?
तुमसे कहा था कि मेरे अलावा उसे कोई नहीं खोलेगा।
-पापा! -अंदर कौन है? उससे कहो बाहर आए!
पापा, प्लीज़।
-पहले, उससे कहो... -पर पापा...
चंद्रमूर्ति?
यह तुम्हारे पिता हैं?
तुम्हें अंदर किसने आने दिया?
तुरंत बाहर निकलो।
तुम जैसे लोग वहाँ कदम रखने के लायक नहीं हैं।
यहाँ क्यों आए हो?
मैं दूता पर शोध कर रहा हूँ।
तुम दूता पर शोध कर रहे हो?
तुम यह शब्द बोलने के भी लायक नहीं हो।
पापा।
कहा था न कि तुम्हें मेरे लौटने पर बाहर जाना है? तो जाओ।
-पर पापा... -जाओ, सत्या।
मैं बस कुछ जानकारी ढूँढ रहा हूँ।
तुम्हें यहाँ कोई जानकारी नहीं मिलेगी।
तुम जैसे पत्रकार का मेरे पिता के बारे में लिखने से बुरा कुछ नहीं हो सकता।
मेरे पिता और उस अखबार का गौरवशाली इतिहास रहा है।
अपने घटिया लेख से उस पर दाग़ मत लगाओ।
क्या, सर?
सिर्फ़ आपके कहने भर से उनका इतिहास महान नहीं हो जाता।
इसमें इतना महान क्या है?
उन्होंने एक अखबार शुरू किया और फिर अपने परिवार और प्रकाशन को छोड़ दिया।
इसमें इतना महान क्या है?
तुम्हें यह सब किसने बताया?
किसी को कुछ बताने की ज़रूरत नहीं है, सर।
इंटरनेट पर सब मौजूद है।
इसके बारे में इंटरनेट पर पढ़ा?
तुम पत्रकार हो भी या नहीं?
पत्रकारिता का बुनियादी सिद्धांत भी पता है?
जानकारी को कई जगह से पता करके सच साबित होने पर ही उसके बारे में
लिखते हैं या बात करते हैं।
तो बताइए। सच क्या है और झूठ क्या है।
वरना वही लिखूँगा, जो जानता हूँ।
किताब विमोचन समारोह
बतौर मशहूर पत्रकार कोडिनाल सत्यमूर्ति की किताब
पत्रकारिता - मूल्य और विचारधाराएँ का विमोचन किया जा रहा है,
हम यहाँ मौजूद हर मेहमान का स्वागत करते हैं और शुक्रिया अदा करते हैं।
विधायक मिस्टर राघवय्या जी से मेरी गुज़ारिश है कि सभा को संबोधित करें।
सभी को नमस्कार।
बतौर विधायक मैं कई राजनीतिक बैठकों में शामिल हो चुका हूँ,
पर आज के किताब के विमोचन समारोह के मुख्य अतिथि के रूप में मुझे
बेहद गर्व महसूस हो रहा है।
सत्यमूर्ति करीबी दोस्त हैं।
उनके अखबार का नाम दूता है।
आज यह आंध्र प्रदेश में पहले नंबर का अखबार है।
इस अखबार की अहमियत ऐसी है
कि एक बार कोई जानकारी या समाचार दूता में छप जाए,
तो हमें यकीन रहता है कि यह पूरी तरह सच ही होगा।
सत्यमूर्ति अपने देश
और पत्रकारिता की कला को बेहद प्यार करते हैं।
आपको आज़ादी के आंदोलन के दौरान की एक खास घटना बताता हूँ।
उस समय सत्यमूर्ति ने खुद के जैसे कुछ नौजवानों का एक समूह बनाया था।
अंग्रेज़ों की नज़रों से छिपकर,
उन्होंने अपनी जान जोखिम में डालकर लोगों के लिए समाचार छापे थे।
समाचार पहुँचाने के इस तरीके को उन्होंने बहुत अच्छा नाम दिया था।
"दूता।"
यही उनके अखबार का नाम भी है।
उस समय के ब्रिटिश जनरल के लिए दूता एक समस्या बन गया था।
उसने प्रिंटिंग प्रेस को तबाह करने के लिए सेनाएँ भेजी थीं।
तभी सत्यमूर्ति मुझसे मिले और बोले, "उन्हें प्रेस को तबाह करने दीजिए।
"मुझे गिरफ़्तार करें, तो करने दें।
"पर प्रिंटिंग मशीन को किसी भी क़ीमत पर बचाना होगा।"
क्योंकि वह प्रिंटिंग मशीन सत्यमूर्ति का हथियार है।
हमने रात भर में ही प्रिंटिंग मशीन को सत्यपट्टनम लाइटहाउस पहुँचा दिया।
अंग्रेज़ों ने हमें खूब पीटा
कि हम मशीन का ठिकाना बता दें।
हमने दर्द बर्दाश्त किया, पर एक शब्द भी नहीं बोला।
हमारी रिहाई के बाद, हमने दूता का प्रकाशन उसी लाइटहाउस से जारी रखा।
तब से, दूता का लोगो लाइटहाउस ही है।
पत्रकारिता को लेकर अपने प्यार और सम्मान के साथ अपने अनुभव को मिलाकर
सत्यमूर्ति ने यह किताब लिखी है।
आप किताब के हर शब्द में उन्हें देख सकते हैं।
मुझे नहीं लगता कि कोई और लेखक इस किताब को लिखने के लायक होगा।
इस उम्मीद में कि यह किताब पत्रकारिता के लिए
आने वाली पीढ़ियों को राह दिखाएगी,
मैं आपसे विदा लेता हूँ।
शुक्रिया।
मेरे सम्मान में आए सभी मेहमानों
और मेरे प्यारे दोस्त राघवय्या का मैं दिल से शुक्रिया करता हूँ।
पहले नेतागण लोगों और अपने देश के लिए
कुछ अच्छा करने के इरादे से राजनीति में आते थे।
राघवय्या ऐसे ही एक शख्स हैं।
हालाँकि, समय बदल रहा है।
अब ज़्यादातर नेता राजनीति में
सत्ता और पैसे के लिए आ रहे हैं।
राजनीति के साथ-साथ पत्रकारिता भी भ्रष्ट होती जा रही है।
पत्रकार किसी गलती पर सवाल उठाने के बजाय
पैसों के लिए झूठे लेख छाप रहे हैं।
एक बात याद रखिए।
राजनीति और पत्रकारिता किसी रेलगाड़ी की दो पटरियाँ हैं।
एक दूसरे के साथ चलते हुए,
उन्हें लोकतंत्र की ट्रेन को जीत की ओर ले जाना चाहिए।
इन्हें किसी भी हालत में आपस में मिलना नहीं चाहिए।
इस किताब को लिखने के लिए मुझे इसी विचार ने प्रेरित किया।
मैं नहीं चाहता कि पत्रकारिता अपवित्र हो जाए।
एक पत्रकार के रूप में,
हम अपने मूल्यों और सिद्धांतों से दुनिया को भले न बदल पाएँ।
पर हम कम से कम एक इंसान में बदलाव को प्रेरित कर सकते हैं।
और यही बदलाव देश को तरक्की की ओर ले जाएगा।
पत्रकारिता - मूल्य और विचारधाराएँ लेखक : सत्यमूर्ति
-भूपति। -सर।
मूर्ति,
तुम्हें वाकई लगता है कि राजनीति और पत्रकारिता हाथ मिला लेंगे?
सिर्फ़ इतना ही नहीं।
भविष्य में और भी बुरे हालात हो सकते हैं।
राजनीतिक दल अपने अखबार की शुरुआत कर सकते हैं...
और पत्रकारिता की आज़ादी पूरी तरह से छीन सकते हैं।
तुम देख लेना।
-हाँ, भूपति? -आप मेरे लिए इस पर दस्तखत करना चाहेंगे?
-भूपति, तुम्हारा बेटा कैसा है? -अच्छा है, सर।
स्कूल जाने लगा है।
शुभकामनाओं सहित, सत्यमूर्ति
-अरे, चक्रपाणि, आओ। -नमस्ते, सर।
-मूर्ति, यह चक्रपाणि हैं। -अच्छा।
-नमस्ते, सर। -नमस्ते।
इन्होंने प्रजा वक्कू नामक नई पार्टी बनाई है।
यह मेरे खिलाफ़ पहली बार चुनाव लड़ेंगे।
मतपत्र में आपके साथ मेरा नाम जुड़ना सम्मान की बात है।
आपसे मुकाबला करने का इरादा नहीं है, सर।
अब समय आ गया है कि और नौजवान राजनीति में आएँ।
बिल्कुल। मैं खुश हूँ।
-आपके साथ तस्वीर ले सकता हूँ, सर? -ज़रूर। आओ।
आओ।
-भूपति, तस्वीर खिंचवा लो। -ठीक है।
समारोह लाजवाब था, सर।
यह ऐसे ही नहीं हुआ, भूपति।
इसे तुमने मुमकिन बनाया है।
किताब खत्म करने की जल्दी में आप कुछ बातें भूल गए, सर।
तभी...
विशाखापत्तनम तिरुपति
तिरुपति की टिकट?
आपने बेटा पैदा होने के बाद वहाँ जाने का वादा किया था।
अब दो साल हो गए हैं। आप इस बात को भूल ही गए थे।
शायद आपको जाना चाहिए।
आने वाला त्योहार हमें चूकना नहीं चाहिए।
अभी चुनाव का समय है।
तुम्हारे लिए सब कुछ अकेले संभालना मुश्किल होगा।
प्रेस का कोई भी काम मेरे लिए कभी मुश्किल नहीं होता, सर।
पर, भूपति...
उसने कहा कि वह संभाल लेगा।
इसके अलावा, आप हमेशा कहते हैं
कि आपके बाद भूपति ही इस अखबार को सही ढंग से चला पाएगा।
आप किस बात से झिझक रहे हैं? चलते हैं।
ट्रेन कब है?
शायद शाम 6:00 बजे की है। टिकट देख लीजिएगा।
इन्हें रखो।
ए, देखो।
-कहाँ चल रहे हैं? -आज आयुध पूजा है, सर।
प्रेस में बंदोबस्त किया है। वहीं चल रहे हैं।
दूता प्रकाशन
-सुब्बय्या। -सर।
-पूजा शुरू हुई? -नहीं, सर। आपका इंतज़ार था।
चलो।
-सुब्बय्या। -सर।
हम तिरुपति जा रहे हैं।
हम तीन दिन तक बाहर रहेंगे।
भूपति तय करेगा कि कौन से लेख छापने हैं।
-उसके निर्देश मानना। -ज़रूर, सर।
भूपति, पूजा के बाद हमें लाइटहाउस चलना चाहिए।
यह क्या है, जी?
अगर लिखते समय मुझसे छोटी सी भी गलती हो जाती है, तो उस कागज़ को फेंक देता हूँ।
अब ये कचरे के डिब्बे में नहीं समाते।
आपको गलतियाँ कम करनी चाहिए।
-रुकिए। इसे साफ़ करती हूँ। -लक्ष्मी, यह बाद में करेंगे।
मुझे हल्दी और सिंदूर दे दो। चलो पूजा शुरू करें।
लक्ष्मी, इसे लेकर मेरा अतीत जानती हो, है न? उस समय मुझे मदद...
जानती हूँ, जी। आपने यह कई बार बताया है।
आज़ादी के आंदोलन के दौरान यही आपका हथियार था।
इसने आपके साथ बहुत कुछ झेला है।
यह आपके पहले बच्चे की तरह है।
-और कुछ? -बस।
सुशीला।
-क्या है, जी? -ज़रा इसे देखो।
कल के समारोह की तस्वीर।
अच्छी लग रही है।
अरे, मैं तो भूल गई। परसों की पूजा के लिए नारियल चाहिए।
-मैं कल्पना को खेत पर भेज दूँ? -ज़रूर।
अच्छा, ठीक है।
कल्पना।
-कल्पना! -आ रही हूँ, मैडम।
कमरा साफ़ कर रही हूँ।
डॉक्टर ने क्या कहा?
शायद यह फिर से नहीं चल पाए।
अभी के लिए उन्होंने ब्रेसेज़ लगाए हैं।
जल्द ही इसे व्हीलचेयर में बैठाना होगा।
पता है बाएँ हाथ के लोगों को क्या कहते हैं...
-क्या? -कहते हैं कि शैतान उन्हें पसंद करता है।
-ज़ाहिर है, तुम वैसे ही हो। -सच कहा।
अच्छा, हमारी पार्टी का निशान कैसा लगा?
-वाकई अच्छा है। -इसके साथ नारा भी है।
प्रजा वक्कू पार्टी जनता में अपने दबदबे से विपक्ष को कुचल डालती है।
पसंद आया? अपने अखबार में छाप देना।
जीत के बयानों के बारे में हम बाद में सोच सकते हैं।
जीतने की योजना क्या है?
वह बताओ।
तुम्हारे मुताबिक मैंने सत्यमूर्ति को तिरुपति भेज दिया।
वह तीन दिन में वापस आएँगे।
कुछ करने के लिए बस यही तीन दिन हैं।
योजना क्या है?
राघवय्या के घर पर कल्पना नाम की नौकरानी है।
गेहुँए रंग के कारण वह वाकई मोहक है।
तुम क्या बकवास कर रहे हो?
मुझे ऐसी पार्टी नहीं चाहिए, जो कल गुमनाम हो जाए।
मेरी पार्टी पीढ़ियों तक कायम रहनी चाहिए।
इसका मतलब है कि हमें ज़मीनी स्तर से ऊपर तक पूरी योजना बनानी होगी।
समझे?
कल्पना दो सालों से मुझे बहुत मानती है।
अब जो कहूँगा, वह वही करेगी। वह मुझ पर आँख मूँदकर भरोसा करती है।
मैंने उसे एक अहम काम सौंपा है।
-मैं समझाता हूँ। -सुनिए।
वही आई है।
भूपति, दो मिनट रुको। बस अभी आता हूँ।
सुनिए।
सुन...
ऐसा मत करो। कोई देख लेगा।
तुम लाई हो?
हाँ।
यह लो।
पता है, मैं घबरा रही थी कि कोई देख लेगा।
बहुत जूझना पड़ा।
मेरे हाथ बुरी तरह से दुख रहे हैं।
अरे, नहीं! तुम्हारे हाथ दर्द कर रहे हैं?
कुछ बेहतर लगा?
मेरे बताए कमरे से ही लाई हो न?
हाँ, सर के ऊपर वाले कमरे से।
अच्छा।
कल इसी समय यहाँ फिर आना, ठीक है?
अब संभलकर वापस जाना।
यह क्या है?
राघवय्या के कमरे से कल्पना लाई है।
तुम इस कुंडी के लिए उसे दो साल से रिझा रहे हो?
मेरी पूरी बात सुनो, भूपति।
यह पीतल की कुंडी है।
इसे लेकर सामडु के पास जाऊँगा
और ऐसी ही दो कुंडियाँ लोहे की बनवाकर
उन पर पीतल का पानी चढ़वा दूँगा।
अगर उससे इस कुंडी को पतला करने के लिए कहेंगे,
तो हम इसे आसानी से खोल-बंद कर सकते हैं।
वह चुंबक मुझे देना।
और वह कील भी।
चुंबक पीतल पर नहीं चिपकते।
पर अगर लोहा होगा,
तो हम दूसरी ओर से कुंडी को खोल और बंद कर पाएँगे।
खुल गया और बंद हो गया।
मैं दो कुंडियों में से एक से अभ्यास करूँगा।
यह पक्का कर लूँगा कि मैं चुंबक से कुंडी को आसानी से खोल सकूँ।
मैं कल्पना को दूसरी कुंडी दे दूँगा।
इसे ले जाओ और अपने सर के कमरे में लगा देना। ठीक है?
यह भी ले जाओ।
-यह क्या है? -मिठाइयाँ।
सर और घर के सभी लोगों को बाँट देना।
क्यों?
उनसे कहना तुम्हारी सगाई हो गई।
चुनाव के बाद हम शादी करेंगे, ठीक है?
तुम मिठाई मत खाना।
आज शाम को जब तुम झील पर आओगी, तो तुम्हें खास मिठाई दूँगा।
ठीक है?
-ठीक है। -जाओ।
कल्पना, बच्चे बाहर खेल रहे हैं। उन्हें भी दे देना।
उन्हें दे दिया, मैडम।
मिठाई क्यों बाँट रही हो, बेटा?
इसकी शादी होने वाली है, अंकल।
तभी मिठाइयाँ बाँट रही है।
तो अपने दूल्हे से कब मिलवाओगी?
उन्होंने कहा है कि वह जल्द ही आकर आपका आशीर्वाद लेंगे।
बहुत बढ़िया। सुनो, बेटा। हमने एक फ़ैसला किया है।
तुम्हारा अपना कोई नहीं है।
हमने तुम्हें कभी पराया नहीं समझा।
तुम हमारे परिवार का हिस्सा हो।
तो तुम्हारी शादी के खर्च के लिए
और आगे भी तुम्हें कोई मुसीबत न झेलनी पड़े, उसके लिए
हमने तुम्हारे नाम पर एक बैंक खाता खोला है।
अब से हर महीने हम कुछ रकम जमा करा देंगे।
ठीक है, सर।
बीच में लगा दो।
-मेरी मिठाई कहाँ है? -लीजिए, सर।
जान!
कल्पना, यहाँ आओ।
-तुमने कुंडी लगा दी? -हाँ।
-मिठाई भी बाँट दी? -हाँ।
तुमने कहा था कि खास मिठाई लाओगे?
लाया हूँ। पहले अंदर तो आओ।
नहीं। कोई हमें देख लेगा।
यहाँ कौन है? इसकी चिंता मत करो। अंदर आओ।
इसके अलावा, अब शादी कर रहे हैं। तो किस बात की शर्म? अंदर आओ।
मैंने कहा अंदर आओ।
छोड़ो मुझे।
-यहाँ कोई नहीं है। -सर बहुत अच्छे इंसान हैं।
उन्होंने हमारी शादी के खर्च के लिए मेरे बैंक खाते में 15 हज़ार जमा किए हैं।
वाकई?
तुमने मुझसे कुंडी निकालने और उसी जगह पर दोबारा लगाने के लिए क्यों कहा?
आओ बताता हूँ।
इधर मैं उसे मार डालूँगा,
उधर तुम पहले से ही अगले दिन का अखबार खुद छाप लेना।
तीस मिनट में ऑफ़िसर रमन्ना और प्रेस के साथ झील पर जाना।
समझे?
सबसे पहले लाश को पोस्टमार्टम के लिए भेजो।
क्या हुआ, सर?
आत्महत्या, यार।
मिस्टर राघवय्या के घर पर नौकरानी थी।
सबने मिलकर उसका बलात्कार किया है।
खबर के बाहर आने पर उसे बेइज़्ज़ती का डर था।
इसलिए वह खुदकुशी की चिट्ठी लिखकर डूब गई।
क्या कह रहे हैं, सर?
हमारे विधायक राघवय्या की करतूत है?
हाँ, उसी की करतूत है।
यकीन नहीं होता, सर।
हम सुबह इसकी तहकीकात करेंगे।
ठीक है। आओ चलें।
अखबार।
विधायक राघवय्या की नौकरानी ने खुदकुशी की
उस घर में क्या हो रहा है?
उस मासूम की खुदकुशी के पीछे कौन है?
वह कहता है कि अच्छा इंसान है
और उसने आज़ादी की लड़ाई लड़ी थी।
दरअसल, वह कहता है कि हमारी आज़ादी उसकी देन है।
अब इसका क्या जवाब है?
इसकी क्या गारंटी है आपकी माँ-बहनों के साथ ऐसा नहीं होगा?
यह बेरहमी भरी करतूत किसकी है?
उसके बेटों की या खुद राघवय्या की?
आज सुबह जब दूता अखबार में यह खबर देखी, तो मैं टूट गया।
दूता अखबार और मिस्टर सत्यमूर्ति को हम अच्छे से जानते हैं।
वह केवल सच्चाई छापते हैं।
इसके अलावा, राघवय्या मिस्टर सत्यमूर्ति का दोस्त है।
किसी गुनहगार को नहीं छोड़ेंगे, भले ही उनका अच्छा दोस्त हो।
हम उसे कैसे जाने दे सकते हैं?
नहीं, हम उसे जाने नहीं दे सकते...
क्या इतने सालों से हम इतने नीच आदमी को चुनते आए हैं?
मैं चुनाव को देखते हुए यह नहीं कह रहा।
मैं इस दुखद हादसे से बहुत निराश हूँ।
मैं गरीबों की ओर से उससे सवाल कर रहा हूँ।
हम उस जैसे इंसान को नहीं छोड़ेंगे।
चलो उसे बाहर निकालें और जवाब माँगें। चलो।
ए, राघवय्या!
जो हुआ, उसके लिए कौन जवाबदेह है? बाहर निकलो!
जवाब दो!
बाहर निकलो!
सब लोग रुको!
शांत हो जाओ!
उनसे बात करके उन्हें गिरफ़्तार करेंगे, ठीक है?
मिस्टर राघवय्या।
मिस्टर राघवय्या, दरवाज़ा खोलिए।
-दरवाज़ा तोड़ दो। -ठीक है, सर।
ए, जाओ और सब कमरों की तलाशी लो।
-ठीक है, सर। -हर कमरे को अच्छे से जाँचो।
नीचे के सब कमरों के दरवाज़े खुले हैं।
-घर पर कोई नहीं है, सर। -ठीक है। मेरे साथ आओ।
मिस्टर राघवय्या।
मिस्टर राघवय्या!
दरवाज़ा अंदर से बंद है।
-ए, इसे तोड़ डालो। -ठीक है, सर।
बहुत भयावह है, सर।
उन्होंने एक साथ खुदकुशी कर ली।
यह तो आज का अखबार है।
उन्हें लगा कि किसी को पता नहीं चलेगा।
देखो सभी खिड़कियाँ बंद हैं या नहीं।
सारी खिड़कियाँ बंद हैं, सर।
मुख्य दरवाज़ा भी बंद था।
शक की कोई गुंजाइश नहीं है।
यह पक्का खुदकुशी है।
माँ। पापा।
संभलकर।
शायद सुब्बय्या घर पर है।
क्या बात है, सुब्बय्या?
सर...
विधायक राघवय्या की नौकरानी ने खुदकुशी की
-यह किसने लिखा? -भूपति ने।
वह कल रात प्रेस में आए और सभी को घर भेज दिया।
मुझे कुछ तो गड़बड़ लग रहा था।
पर मुझे उनसे ऐसी उम्मीद नहीं थी।
क्या हो रहा है, जी?
वह दस सालों से उस परिवार के लिए काम कर रही थी।
वे उसे अपनी बेटी की तरह मानते थे।
आपको लगता है कि वे ऐसा कुछ करेंगे?
मैं जाकर राघवय्या से बात करता हूँ।
-सर। -हाँ?
आज सुबह पूरे परिवार ने आत्महत्या कर ली।
अरे, बाप रे!
नहीं। ऐसा नहीं हो सकता। मुझे जाना होगा।
भूपति!
ए, भूपति!
-क्या हुआ, सर? -भूपति कहाँ है?
घर पर नहीं हैं। बाहर गए हैं।
-कहाँ गया? -मुझे नहीं पता, सर।
आजकल चक्रपाणि के साथ काफ़ी समय बिताते हैं।
-चियर्स, भूपति! -चियर्स!
-चियर्स, रमन्ना घोष! -चियर्स!
"और यही बदलाव देश को तरक्की की ओर ले जाएगा।"
"राजनीति और पत्रकारिता किसी रेलगाड़ी की दो पटरियाँ हैं।
"वे साथ में न आएँ।"
बकवास!
हम उस बुढ़ऊ की बकवास सुनने वाले बेवकूफ़ नहीं हैं।
रेल की पटरियों को छोड़ो, भूपति।
हमें दूध और पानी जैसे घुलना चाहिए।
एक-दूसरे की मदद करनी चाहिए।
जो भी रास्ते का रोड़ा बने, उसे मारकर ऊँचाइयों तक पहुँचना है।
राजनीति का असली सार यही है।
जो जान लेने की हिम्मत रखते हैं, वही हमेशा राज करते हैं।
तुमने बाकी सबको मार डाला, पर उस बच्ची को क्यों छोड़ा?
बच्ची?
कौन सी बच्ची?
छोटे बेटे की दूसरी बेटी। उसे पोलियो है।
वह कोने वाले कमरे में थी।
पोलियो? मैंने उसे नहीं देखा।
कोई बात नहीं। लड़की खुशकिस्मत है।
-तुमने उसके साथ क्या किया? -उसके रिश्तेदारों के पास भेज दिया।
बिना पोस्टमार्टम कराए लाशों को शमशान भेजने का काम मुश्किल था, पता है?
ए, रमन्ना, तुम्हारा काम अभी तक पूरा नहीं हुआ।
सत्यमूर्ति कल वापस आएँगे।
तुम्हें उन्हें बताना होगा कि गहराई से तहकीकात हुई है।
कि परिवार ने लड़की का बलात्कार किया।
तुम्हें उन्हें यकीन दिलाना होगा
कि राघवय्या का परिवार ही 100 प्रतिशत कसूरवार है।
एक बार उन्हें यकीन हो गया, तो हमें परेशान नहीं करेंगे।
बल्कि वह मेरी तारीफ़ करेंगे।
अब मुझे चुनाव का अभियान नहीं चलाना होगा।
मैं भारी बहुमत से जीतूँगा।
चक्रपाणि, विधायक।
दस सालों में, मैं मुख्यमंत्री चक्रपाणि बन जाऊँगा।
ठीक है। अपने साथ-साथ हमारी भी तरक्की कराते रहना।
-तुम्हारी तरक्की तो पक्की समझो। -ठीक है।
तुम्हें क्या चाहिए, भूपति?
मैं अपना खुद की प्रेस और अखबार चाहता हूँ।
और बेशुमार पैसा।
मूल्यों, सिद्धांतों और नैतिकता की किसे परवाह है?
अपना खुद का अखबार।
ऐसा अखबार, जो मेरी पार्टी का समर्थन करेगा।
ऐसा ज़रूर होगा। चियर्स!
-चियर्स! -चियर्स!
मुझे यकीन नहीं होता कि भूपति ने यह सब किया है।
क्या हमें पुलिस को बताना चाहिए?
एसआई रमन्ना घोष उनके साथ है।
उन्होंने दूता पर जनता के भरोसे का फ़ायदा उठाया
और झूठ को सच बना दिया।
मैं उन्हें कभी माफ़ नहीं करूँगा।
मैं कल उसी अखबार में उनका असली रूप जनता के सामने लाऊँगा।
मैं भूपति को दिखाऊँगा
कि सच्चाई की ताकत क्या होती है।
मिस्टर चक्रपाणि, अगले विधायक। माफ़ करना, अगले मुख्यमंत्री।
पार्टी शानदार थी।
भावी डीजीपी, तुमसे कल मिलता हूँ।
जब बुढ़ऊ वापस आ जाएगा।
तुम्हारी खुद की प्रेस होगी।
जाओ चैन से सो जाओ।
सिगरेट चाहिए?
शुभकामनाओं सहित, सत्यमूर्ति
सत्यमूर्ति यहाँ आए थे।
यह क्या कह रहे हो?
तुमने तो कहा था कि वह तिरुपति से कल आएँगे।
उन्होंने इसी किताब पर दस्तखत किए थे। इसे उनकी कार में भूल गया था।
यह यहाँ कैसे आ गई?
क्या उन्होंने हमारी बात सुन ली होगी?
चलो।
चलो, जल्दी करो।
हाँ, आ रही हूँ।
आप तिरुपति से कब आईं?
बस थोड़ी ही देर पहले आए।
अच्छा। आपको तो कल वापस आना था न?
हमने जल्दी दर्शन कर लिए थे, तो...
सर घर पर हैं?
किसी काम से बाहर गए हैं।
बाहर गए हैं?
मैं प्रेस से ही आ रहा हूँ। वहाँ तो नहीं थे।
क्या लगता है, कहाँ गए होंगे?
पता नहीं। कुछ बताकर नहीं गए।
-तीर्थयात्रा कैसी रही? -अच्छी रही।
-ठीक है। आपसे कल मिलूँगा। -ठीक है।
उन्हें सब पता है।
शायद अपनी बीवी को भी बता दिया है।
मेरी तरफ़ देखने पर उनकी आँखों में घबराहट थी।
वह कल के अखबार में हमें बेनकाब कर देंगे।
हमारी सारी मेहनत पर पानी फिर गया।
वह सब बर्बाद कर देंगे।
और तुम्हें लगता है कि हम उसे ऐसा करने देंगे?
अगर छापना चाहता है, तो प्रेस में होना चाहिए। वहाँ नहीं है।
जानता हूँ कि वह कहाँ गया होगा।
रमन्ना, उस ओर जाओ। भूपति, तुम मेरे साथ आओ।
कौन है?
तुम?
आप तिरुपति से जल्दी वापस आ गए, सर?
मैंने कल आने को कहा था न?
आपको वापस आकर इस सबके बारे में जानना और हमसे नाराज़ होना
ज़रूरी था?
क्या ज़रूरत थी, सर?
ए, तुम्हें अंदाज़ा भी है कि तुमने क्या किया है?
तुमने अपने हाथ स्याही की बजाय खून से रंग लिए हैं।
तुमने पत्रकारिता के सम्मान और उसके प्रति ज़िम्मेदारी पर बट्टा लगा दिया।
तुमने यह सब किसलिए किया?
सिर्फ़ चक्रपाणि के फेंके पैसों के लिए?
तुम्हें शर्म आनी चाहिए!
भूपति, तुम्हें अपने कर्मों का फल मिलेगा।
यह पाप तुम्हें और तुम्हारे परिवार को हमेशा सताएगा।
तुमने वह सब किया, जो एक पत्रकार को नहीं करना चाहिए।
शायद मैं रमन्ना घोष और चक्रपाणि को माफ़ भी कर दूँ।
पर तुम्हें...
पर तुम्हें कभी नहीं छोड़ूँगा।
मैं जनता के सामने सच्चाई उजागर करूँगा।
कल सुबह तक...
मुझे छोड़ दो!
अरे!
छोड़ दो!
वर्तमान
अगली सुबह भूपति मेरी माँ से मिला
और उन्हें दुनिया को यह बताने के लिए धमकाया कि उनका पति लापता है।
वरना वह मुझे जान से मार देगा।
मेरी माँ का मेरे सिवा कोई नहीं था।
इसलिए मुझे बचाने के लिए वह चुप रहीं।
मरते समय उन्होंने मुझे सच बता दिया।
माफ़ी चाहता हूँ, सर।
सच्चाई जाने बिना मैं बकवास करता चला गया।
क्या सत्यपट्टनम लाइटहाउस में वह प्रिंटिंग मशीन अब भी है?
शायद हो। शायद नहीं भी हो। मुझे नहीं पता।
तुम्हें जो जानकारी चाहिए थी, मिल गई न?
जो चाहो, जैसा चाहो, लिख देना।
सर।
दिल से माफ़ी चाहता हूँ, सर। पापा को ऐसा नहीं...
कोई बात नहीं। चिंता मत करो। ठीक है?
सर, मेरी इंटर्नशिप रहेगी या नहीं?
जब कोई नया इंसान हमारी कंपनी से जुड़ता है,
तो उसका स्वागत कलम से करना हमारी परंपरा है।
इंटर्नशिप की ज़रूरत नहीं है।
अपना कोर्स ख़त्म करो और सीधे काम पर आओ।
-शुभकामनाएँ, सत्या। -बहुत-बहुत शुक्रिया, सर।
सर, आप दीक्षांत समारोह में आएँगे न?
हाँ। मुझे उस दिन दोबारा याद दिला दोगे?
-बेशक, सर। -बहुत बढ़िया।
-ठीक है, शुक्रिया। -शुक्रिया, सर।
पापा, मैं परेशान था, पता है?
लगा कि आपकी बातों से नाराज़ होकर वह मेरी इंटर्नशिप रद्द कर देंगे।
पर वह तो मुझे नौकरी दे गए।
नौकरी? उसके साथ?
मुझे मंज़ूर नहीं है, सत्या।
मैं आपके जैसा नहीं बनना चाहता, पापा। सफल होना चाहता हूँ।
अपने भविष्य से बहुत उम्मीदें हैं।
तुम्हें आगाह कर रहा हूँ क्योंकि तुम्हारा भविष्य अच्छा चाहता हूँ।
यह कलम तुम्हारे दादा जी की है।
जब आप एक बार कोई रास्ता चुन लेते हैं,
तो उससे अलग होना बहुत मुश्किल होता है।
सही फ़ैसला करना, सत्या।
दादा जी के मूल्यों और सिद्धांतों से क्या हासिल हुआ?
उनकी राह पर चलकर आपने क्या हासिल कर लिया?
परिवार को दो वक्त की रोटी भी नहीं मिली।
आपकी तरह नहीं जी सकता, पापा।
जब देखो, दादा जी-दादा जी!
लाइट हाउस रात 08:12 बजे
क
संवाद अनुवादक रश्मि शर्मा
रचनात्मक पर्यवेक्षक दिनेश शाकुल